Sinu lauale maandus koondamisteade – mis edasi?
#000000
Oleme täna olukorras, kus ettevõtted on sunnitud kehvade majandusnäitajate tõttu kärpima oluliselt töötajate palganumbreid ja viima läbi osalisi või lausa kollektiivseid koondamisi. Ideaalsel juhul on koondamisplaanid pikemaajaliselt ette teada, ent tänases olukorras võivad sellised uudised tulla ootamatult. Koondamisteate saamiseks ei saa alati sajaprotsendiliselt valmis olla nagu ka mistahes muuks eluseigaks, küll aga saab enda fookuse suunata lahenduste leidmisele.
#000001
Järgnevalt toome CV.ee meeskonnaga välja nõuanded, mis aitavad Sind koondamise järgselt taas reele:
#000002
Kindlasti tuleks ennast viia kurssi koondamise reeglitega. Olgu teada, et enne töölepingu ülesütlemist peab tööandja pakkuma töötajale võimaluse korral teist tööd. Kui ettevõttel ei ole muud tööd võimalik pakkuda ja koondamisteade on kindel, siis tuleks mõista, millised on koondamishüvitise eeskirjad. Lisasoovitus: julge küsida! Kui midagi jääb koondamisprotsessi või hüvitise arvutuskäigu kohta arusaamatuks, siis ära pelga küsida küsimusi enda otseselt juhilt, raamatupidajalt või koguni kolmandalt osapoolelt, eksperdilt.
#000003
Kindlasti vaata võimalikult detailselt üle enda kulud – milleta saad kenasti hakkama ja mis on päriselt eluks olulised väljaminekud. Muuseas, kindlasti tasub tutvuda koondamishüvitise korraldusega. Ja muidugi on hea paigutada koondamisega kaasnevad kopsakas summad säästukontole, mitte ühe päevaga laiaks lüüa.
#000006
Kui eelnevad sammud on edukalt läbitud, siis nüüd on fookuses lahendused – kuidas leida endale uut väljakutset, rakendust soovitud valdkonnas. Alustada võiks iseenda analüüsimisest: mis on minu tugevused, milles ma olen väga hea. Enda oskusi ja tugevusi on oluline endale teadvustada, sest neid asju saad edukalt enda presenteerimisel rõhutada.
#000007
Loodetavasti oled aeg-ajalt uuendanud tööportaalis enda CV-d, sest siis on praegu sellevõrra vähem tööd. Kui Sinu CV on ammu unustusse vajunud, siis tasub see koheselt asjakohase infoga täita. Soovitame ka enda CV avaldada – omades tööportaalis aktiivset CV-d, näitad Sa tööandjatele, et oled avatud uutele pakkumistele. Siin on sul võimalik enda CV hetkeseis üle vaadata.
#000009
Loodetavasti ei ole Sa varasemalt põletanud sildasid vanade tuttavatega, sest nüüd võib olla hetk, kus nemad kingivad Sulle uusi võimalusi. Suusõnaliselt levib rohkem uudiseid ja üleskutseid, kui arvata oskad, mistõttu on just enda tutvusringkonnas tööotsingu soovi välja hõikamine väga mõistlik tegu.
#000011
Miks mitte – kirjuta kenasti vormistatud, sisukas tööotsingu soov enda Facebook-i profiilile. Palu samas postituses enda sõpradel Sinu üleskutset jagada ning täna neid kindlasti. Kui oled üleskutse teinud läbimõeldult ja teistest tööotsijatest eristuvalt, siis usu, Sa saad kindlasti vihjeid tööandjatest, kes võiksid Sinu kompetentse praegu vajada.
#000012
Ära lase pead norgu, kui said sel äreval ajal koondamislainega pihta. Mõtle hoopis niipidi – võib-olla oli see praegu vajalik, et saaksid puhata või ennast proovile panna, õppida midagi uut ja tulla mugavustsoonist välja. Usu, et kõik juhtub põhjusega ja Sind on ootamas ees paremad pakkumised. Kui oled orienteeritud lahendustele ja tegutsed aktiivselt, siis ei ole uus ja väärikas töökoht mägede taga.
#000013
Kuidas kandideerimisel tagasisidet saada ja mida sellega teha?
#000015
Tööelublogi.ee lehelt leiad kõik vajaliku, et olla kursis tööturu uudistega. Kui sul on ettepanekuid erinevate teemade osas või soovid teha koostööd, siis võta meiega julgelt ühendust.
#000016